Kaká

**Rikardo Izekson dos Santos Leite** (), poznat pod imenom **Kaka** () ili **Rikardo Kaka** (; rođen 22. april 1982. u Braziliji), bivši je brazilski fudbaler.

Fudbalski karijeru je počeo u FK Sao Paulu, zatim je 2003. godine prešao u FK Milan gde je igrao do 2009. godine kada prelazi u FK Real Madrid.
Reprezentativac Brazila je od 2002. godine. Smatra se jednim od najboljih brazilskih fudbalera danas.

2007. godina bila je za njega najuspešnija do sada. Osim što je sa Milanom osvojio "UEFA" kup, dobio je tri nagrade za svoju igru - Zlatnu kopačku i Zlatnu loptu, a 17. decembra 2007. u Cirihu ga je FIFA proglasila najboljim fudbalerom sveta u 2007. godini. Drugo mesto pripalo je Argentincu Lajonelu Mesiju, a treće Kristijanu Ronaldu iz Portugala.

## Karijera
Kaka je počeo da trenira fudbal u Sao Paulu sa 8 godina. Za prvi tim je debitovao januara 2001. godine. Leta 2003. godine prelazi u italijanski Milan uz obeštećenje od 8,5 miliona evra. Odmah se izborio za mesto u startnoj postavi. Debitovao je u utakmici prvenstva protiv Ankone (2-0). Te sezone je postigao 10 golova u 30 nastupa, a Milan je osvojio titulu i Superkup Evrope.

U sezoni 2004/05. postigao je 7 golova na 36 utakmica u prvenstvu koje je Milan završio kao drugi. U Ligi šampiona te sezone, Milan je poražen od Liverpula nakon jedanesteraca, a Kaka je i pored toga proglašen za najboljeg veznog igrača turnira. U sezoni 2005/06. postigao je svoj prvi het trik u dresu Milana. Bilo je to 9. aprila 2006. protiv Kjeva. Tri gola na jednom meču lige šampiona je postigao protiv belgijskog Anderlehta, u pobedi njegove ekipe od 4-1.

Nakon odlaska Andreja Ševčenka u Čelsi, Kaka je poče da ima znatno ofanzivniju ulogu u timu. U sezoni 2005/06. bio je najbolji strelac Lige šampiona sa 10 golova. Njegovi gol protiv Seltik (1-0) u četvrtfinalu i tri u revanš meču polufinala protiv Mančester junajteda su bili od izuzetnog značaja za kasnije osvajanje Lige šampiona. U finalu, 23. maja 2007. Milan je pobedio Liverpul sa 2-0. Nakon prekršaja nad Kakom, Milan je golom Filipa Inzagija poveo. Strelac drugog gola je ponovo bio Inzagi, a Kaka je bio asistent. Te sezone Kaka je proglašen najboljim napadačem Lige šampiona i igračem godine u izboru UEFE.

Svoj dvestoti meč u dres Milana je odigrao 30. septembra 2007. protiv Katanije (1-1). Zlatnu loptu je osvojio 2. decembra 2007. sa 444 glasa, što je bilo daleko više od drugoplasiranog Kristijana Ronalda. Novi ugovor sa Milanom je potpisao 29. februara 2008. prema kojem je u klubu trebao da ostane do 2013.

Tokom zimskog prelaznog roka 2008/09. pojavile su se glasine da je Mančester siti za Kaku ponudio preko 100 miliona funti. Milan je navodno pristao na tu ponudu ali Kaka nije želeo da napusti klub.

Tek izabrani predsednik Real Madrida, Florentino Perez je 3. juna 2009. ponudio negde oko 70 miliona evra Milanu za Kaku. Podpredsednik Milana, Adrijano Galijani je već sutradan potvrdio da je njegov klub prinuđen da proda Kaku zbog finansijskih poteškoća. Ugovor sa novim timom Kaka je potpisao 8. juna, kojim se obavezao da će u Realu ostati do 2016.

Nezvanični debi je imao u prijateljskoj utakmici protiv Toronta, dok je prvi pogodak postigao iz jedanesterca protiv Borusije Dortmund (5-0), takođe na prijateljskom meču.

## Reprezentacija
* Za seniorsku reprezentaciju Brazila je odigrao 82 utakmice i postigao je 27 golova, (2002- )

Kaka je igrao za reprezentaciju na Svetskom prvenstvu za igrače do 19 godina 2001. Na tom prvenstvu iako je bio jedan od favorita Brazil je stigao samo do četvrtfinala u kome je poražen od Gane. Nekoliko meseci posle toga debitovao je i za seniorsku reprezentaciju. Bilo je to 31. januara 2001. na prijateljskoj utakmici protiv Bolivije. Kaka je sa Brazilom osvojio Svetsko prvenstvo 2002. ali je igrao samo 25 minuta protiv Kostrike, u takmičenju po grupama.

Na KONKAKAF zlatnom kupu 2003. Kaka je bio kapiten reprezentacije. Na tom takmičenju Brazil je nastupio sa reprezentacijom do 23 godine. Bez obzira na to oni su stigli do finala u kojem su poraženi od Meksika. Bio je i deo ekipe koja je osvojila Kup konfederacija 2005. Brazil je u finalu pobedio Argentinu sa 4-1, a Kaka je bio strelac drugog gola.

Učestvovao je i na Svetskom prvenstvu 2006. na kojem je njegova reprezentacija završila takmičenje u četvrtfinalu nakon poraza od Francuske. Kaka je postigao jedan pogodak na tom Svetskom prvenstvu i to u prvom meču protiv Hrvatske, za pobedu svoje ekipe od 1-0.

Zbog velikog broja utakmica u Milanu odlučio je da propusti Kopa Amerika 2007. na kojem je Brazil trijumfovao. Prvo veliko takmičenje na kojem je ponovo nastupao za reprezentaciju je bio Kup konfederacija 2009. U prvoj utakmici u grupi protiv Egipta bio je dvostruki strelac. Njegov gol iz penala u nadoknadi vremena doneo je pobedu Brazilu od 4-3. U finalu je Brazil bio bolji od Sjedinjenih Američkih Država (3-2), a Kaka je proglašen za najboljeg igrača te utakmice. Takođe je primio nagradu za najboljeg igrača čitavog turnira.

### Golovi za reprezentaciju

## Privatni život
Kakain mlađi brat Rodrig Izekson dos Santos Leite, poznatiji kao Digao je takođe fudbaler i nastupa u italijanskoj seriji B za Rimini.

Kaka se oženio sa Karolin Seliso 23. decembra 2005. u evangelističkoj crkvi u Sao Paolu. Venčanju su prisustvovali poznati brazilski fudbaleri kao što su: Ronaldo, Kafu, Adrijano, Dida, Žulio Baptista, veliki broj inostranih igrača, kao i tadašnji selektor Karlos Alberto Pareira.

Rikardo je dobio nadimak Kaka, zbog toga što njegov mlađi brat nije mogao da izgovori reč Rikardo, već ju je izgovarao kao Kaka. Tako je ostalo i dan danas. Kaka je doživeo nesreću na bazenu, prilikom skoka sa skakaonice kada je povredio kičmu. On se od te povrede potpuno oporavio.

## Trofeji
### Sao Paulo
* **Kup Sao Paula za juniore 1**
** 2000.
* **Trofej Rio-Sao Paulo 1**
** 2001.

### Milan
* **[[Serija A|Prvenstvo Italije]] 2**
** 2004.
*  **[[Superkup Italije]] 1**
** 2004.
* **[[UEFA Liga prvaka|Liga šampiona]] 1**
** 2007.
* **Svetsko prvenstvo za klubove 1**
** 2007.
* **[[Evropski superkup|Superkup Evrope]] 2** 
** 2004, 2008.

### Reprezentacija
* **[[FIFA Svjetsko prvenstvo|Svetsko prvenstvo]] 1**
** 2002.
* **[[Kup konfederacija u fudbalu|Kup konfederacija]] 2**
** 2005. 2009.

### Pojedinačni
* **Izbor u idealan tim KONKAKAF zlatnog kupa: 1**
** 2003.
* **Najbolji strani fudbaler Serije A: 3**
** 2004, 2006, 2007. 
* **Najbolji fudbaler Serije A: 2**
** 2004, 2007. 
* **[[FIFPro]] 1**
** 2007.
* **Najbolji vezni igrač Lige šampiona 1**
** 2005. 
* **UEFA tim godine 2**
** 2006, 2007. 
* **Najbolji napadač Lige šampiona 1**
** 2007. 
* **Najbolji strelac Lige šampiona 1**
** 2007.
* **[[Zlatna lopta]] 1**
** 2007.
* **Izbor u idealan tim Kupa konfederacija: 1**
** 2009.
* **Najbolji igrač Kupa konfederacija: 1**
** 2009.

## Vanjske veze
## Reference